Γουλιέλμος ντε Μπόουιν, 1ος κόμης του Νορθάμπτον

Ο Γουλιέλμος ντε Μπόουιν, αγγλ.: William de Bohun, 1st Εarl of Northampton, ΤΠ (π. 1312 – 16 Σεπτεμβρίου 1360) ήταν Άγγλος ευγενής και στρατιωτικός διοικητής.

 Καταγωγή 
Ήταν ο 5ος γιος του Χάμφρεϋ Ζ΄ 4ου κόμη του Χέρφορντ και της Eλισάβετ του Ρούντλαν. Είχε έναν δίδυμο αδελφό, τον Εδουάρδο. Οι γονείς τής μητέρας του ήταν ο Εδουάρδος Α' της Αγγλίας και η 1η του σύζυγος, η Ελεονώρα της Καστίλης.

 Βιογραφία 
Ο Γουλιέλμος ντε Μπόουιν βοήθησε στη σύλληψη του Ρότζερ Μόρτιμερ το 1330, επιτρέποντας στον Eδουάρδο Γ΄ να πάρει την εξουσία. Μετά από αυτό, ήταν έμπιστος φίλος και διοικητής τού βασιλιά και συμμετείχε στους ανανεωμένους πολέμους με τη Σκωτία. 

Το 1332 έλαβε πολλές νέες ιδιοκτησίες: Χίντον και Σπέιν στο Μπέρκσιρ. Γκρέιτ Χάζελυ, Άσκοτ, Ντέντινγκτον, Πύρτον και Kίρτλινγκτον στο Όξφορντσιρ, Γουίνκομπ στο Μπάκινγκχαμσιρ, Λονγκμπένινγκτον στο Λίνκολνσιρ Νήζολ στο Nότινγκχαμσιρ, Nιούνσαμ στο Γκλόστερσιρ, Γουίξ στο Έσεξ, και Μπόσαμ στο Σάσεξ.

Το 1335 νυμφεύτηκε την Eλισάβετ του Μπάντλεσμερ (1313 – 8 Ιουνίου 1356). Οι γονείς της Bαρθολομαίος του Μπάντλεσμερ, 1ος βαρόνος του Μπάντλεσμερ και Mαργαρίτα του Κλάρε, είχαν στραφεί και οι δύο εναντίον του Eδουάρδου Β΄ την προηγούμενη δεκαετία. Στην Ελισάβετ και στον Γουλιέλμο παραχωρήθηκε μέρος τής περιουσίας τού 1ου συζύγου τής Ελισάβετ, ο οποίος ήταν επίσης γιος και κληρονόμος του Μόρτιμερ.

Ο Γουλιέλμος έγινε , κόμης του Νόρθαμπτον το 1337, ένας από τους έξι κόμητες που δημιούργησε ο Εδουάρδος Γ' για να ανανεώσει τις τάξεις των ανώτερων ευγενών. Δεδομένου ότι ο Μπόουιν ήταν μικρότερος γιος και δεν είχε εισόδημα κατάλληλο για την κατάταξή του, τού δόθηκε πρόσοδος μέχρι να βρεθούν κατάλληλες ιδιοκτησίες.

Το 1349 έγινε Ιππότης του Τάγματος της Περικνημίδος (ΤΠ). Υπηρέτησε ως Ύπατος Σερίφης του Ράτλαντ από το 1349 μέχρι το τέλος του το 1360. 

 Εκστρατείες στη Φλάνδρα, τη Βρετάνη, τη Σκωτία, το Σλυί και το Κρεσύ 
Το 1339 συνόδευσε τον βασιλιά στη Φλάνδρα. Υπηρέτησε ποικιλοτρόπως στη Βρετάνη και στη Σκωτία, και ήταν παρών στις μεγάλες νίκες των Άγγλων στο Σλυί και στο Κρεσύ, το τελευταίο ως διοικητής. Το πιο εκπληκτικό κατόρθωμά του ήταν ότι οδήγησε μια αγγλική δύναμη στη νίκη, εναντίον μιας πολύ μεγαλύτερης γαλλικής δύναμης στη μάχη του Moρλαί το 1342. Μερικές από τις λεπτομέρειες αμφισβητούνται, αλλά είναι σαφές ότι χρησιμοποίησε καλά τις παγίδες λάκκων, οι οποίες σταμάτησαν το γαλλικό ιππικό.

 Διπλωμάτης 
Εκτός από πολεμιστής, ο Γουλιέλμος ήταν και διάσημος διπλωμάτης. Διαπραγματεύτηκε δύο συνθήκες με τη Γαλλία, μία το 1343 και μία το 1350. Κατηγορήθηκε επίσης για διαπραγματεύσεις στη Σκωτία για την ελευθερία του βασιλιά Δαυίδ Β΄ Μπρους, βασιλιά της Σκωτίας, ο οποίος κρατήθηκε αιχμάλωτος από τους Άγγλους.

 Ανώτερη ναυτική διοίκηση 
Από τις 8 Μαρτίου 1352 έως τις 5 Μαρτίου 1355 διορίστηκε Ναύαρχος του Στόλου των Βορείων Θαλασσών.

 Οικογένεια 
Το 1335 νυμφεύτηκε την Eλισάβετ ντε Μπάντλεσμερ (1313 – 8 Ιουνίου 1356), κόρη τού Bαρθολομαίου του Μπάντλεσμερ, 1ου βαρόνου του Μπάντλεσμερ, και είχε τέκνα:
 Χάμφρεϋ Θ΄ (1341–1373), 7ος κόμης του Χέρεφορντ.
 Eλισάβετ ντε Μπόουιν (π. 1350–1385), παντρεύτηκε τον Ριχάρδο ΦιτςΆλαν, 4ο κόμη του Άρουντελ.

 Στην ιστορική μυθοπλασία 
Στη σειρά του Μπέρναρντ Κόργουελ "Η Αναζήτηση του Δισκοπότηρου", ο κόμης του Nόρθαμπτον παίζει έναν δευτερεύοντα ρόλο ως υποτελής κύριος τού πρωταγωνιστή Tόμας του Χούκτον. Ο κόμης του Νόρθαμπτον είναι επίσης ένας σημαντικός ήρωας στο πρώτο μυθιστόρημα του Νταν Τζόουνς "Σκυλιά του Έσσεξ" και στη συνέχειά του "Οι Λύκοι του Χειμώνα".

Πρόγονοι

 Παραπομπές 

 Βιβλιογραφία 



 Εξωτερικοί σύνδεσμοι 
 Inquisition Post Mortem 
 Το IPM #168 του William de Bohun και η σύζυγός του Elizabeth de Bohun #169 ακολουθεί το Inquisition Post Mortem. 

Κατηγορία:Πρόσωπα του Εκατονταετούς Πολέμου
Κατηγορία:Οικογένεια ντε Μπόουιν